open-index/open-wikipedia-markdown huggingface dataset:
Latinica

mini|Zastupljenost latinice u svijetu
**Latinica**, također poznato kao "rimska abeceda", je najraširenije pismo u svijetu, službeno pismo bosanskog jezika kao i većine jezika Zapadne i Srednje Evrope, te područja Svijeta gdje su vladale evropske zemlje u 19. vijeku.

**Latinično pismo**, također poznato kao **rimsko pismo**, je sistem pisanja zasnovan na slovima klasičnog latinskog alfabeta, izvedenog iz oblika grčkog alfabeta koji se koristio u drevnom grčkom gradu Kuma u Velikoj Grčkoj. Grčki alfabet su izmijenili Etrurci, a potom su njihov alfabet izmijenili stari Rimljani. Postoji nekoliko latiničnih alfabeta, koji se razlikuju po grafemima, sortiranju i fonetskim vrijednostima od klasičnog latinskog alfabeta.

Latinično pismo je osnova Međunarodne fonetske abecede (IPA), a 26 najrasprostranjenijih slova su slova sadržana u osnovnoj ISO latiničnoj abecedi, koja su ista slova kao i engleska abeceda.

Latinično pismo je osnova za najveći broj alfabeta od svih sistema pisanja i najšire je prihvaćen sistem pisanja na svijetu. Latinično pismo se koristi kao standardna metoda pisanja jezika zapadne i centralne Evrope, većeg dijela podsaharske Afrike, Amerike i Okeanije, kao i mnogih jezika u drugim dijelovima svijeta.

Pismo se naziva ili latinično pismo ili rimsko pismo, u odnosu na njegovo porijeklo u starom Rimu (iako su neka od velikih slova grčkog porijekla). U kontekstu transliteracije, često se koristi termin "romanizacija " ( britanski engleski: "romanisation").  Unicode koristi termin "latinično", kao i Međunarodna organizacija za standardizaciju (ISO).

Brojčani sistem se naziva rimski brojčani sistem, a skup elemenata poznat je kao rimski brojevi . Brojevi 1, 2, 3 ... su latinični/rimski brojevi za hindu-arapski brojčani sistem.

## Historija 
## Razvoj pisma 
Latinica je jedna od tekovina koje je moderni svijet naslijedio od Rimljana. To je najprije bio naziv za pismo Rimljana. Latinski se alfabet razvio iz grčkoga, a grčki iz feničkog. Prilagodivši grčke znakove glasovnim potrebama svog jezika, latinski alfabet je u početku imao 21 slovo:

**A B C D E F G H I K L M N O P Q R S T V X**

## Bosanska latinica 
Bosanska latinica se sastoji od 30 slova, od kojih su 3 digrafa (Dž, Lj, Nj). Bosanska latinica je doživjela mnoge promjene kroz vijekove, a u sadašnjem obliku se ustalila na početku 20. vijeka. Napravljena je na temelju češke verzije latinice (kao i hrvatska latinica).

### Način pisanja 
U bosanskom jeziku, abeceda se sastoji od sljedećih slova:

## Također pogledajte 
* Latinsko pismo
* Bosanski jezik

## Reference 
## Vanjski linkovi 
* 
* http://www.unicode.org/charts/collation/
* http://diacritics.typo.cz/

Kategorija:Pisma

Kategorija:Bosanski jezik
Grb grada Mostara

mini|desno|180px|Grb grada Mostara

**Grb grada Mostara** usvojen je 2004. godine. Tokom rata u Bosni i Hercegovini i sukoba Bošnjaka i Hrvata grad je bio podijeljen na istočni i zapadni dio. Nakon Dejtonskog mirovnog sporazuma, područje je bilo podjeljeno u šest općina: Mostar Jug, Mostar Jugoistok, Mostar Jugozapad, Mostar Sjever, Mostar Stari Grad i Mostar Zapad. Općine su ujedinjene 2004. godine u "Grad Mostar". Grb prikazuje čuveni Stari most preko rijeke Neretve, simbolizirajući mir, ravnopravnost i jednakost. Šest bijelih pruga rijeke predstavljaju šest gradskih područja (bivše općine). Dva trokuta su vaga, a polukrug je sunce. Plava boja simbolizira boju neba, a bijela kamen.

## Reference 
Mostar
Kategorija:Mostar
Humanizam

**Humanizam** je veliki kulturni pokret koji je nastao u Evropi u periodu od 14. do 16. vijeka,a centar nastanka tog pokreta bila je Italija,u kojoj su se razvili veoma značajni trgovački centri kao što su bili: Venecija, Đenova, Firenca, Milano itd. Pojavom nove građanske klase kao nosioca razvoja proizvodnje, trgovine i bankarstva mijenjao se dotadašnji način razmišljanja. On se zasnivao na suprostavljanju srednjovjekovnim autoritetima i proučavanju kulture stare Grčke i Rima.
Humanizam je latinska riječ. To je napredni pravac u umjetnosti i filozofiji, koji se razvijao tokom 14. i 16. vijeka.
Humanizam je prvo italijanska, pa onda evropska pojava. Dobila je ime po Ciceronovom izrazu *studia humanitates* pod kojom se podrazumijeva sticanje znanja kako bi se ljudski duh obrazovao i podstekao da dostigne potpuno savršenstvo.

**Nosioci humanističkih ideja**
bili su: Dante Alighieri, poznat po svom djelu Božanstvena komedija u kojoj oštro kritikuje crkveno učenje, Francesco Petrarca, poznat po svojim ljubavnim pjesmama, Giovanni Boccaccio-Dekameron, Niccolò Machiavelli-Vladalac, Tommaso Campanella-Grad sunca, Thomas More-Utiopija, Giovanni Pico della Mirandola, filozof-O ljudskom dostojanstvu itd.

## Također pogledajte 
* Materijalizam
* Socijalna psihologija
Osman Nuri Hadžić

mini|200p|Osman Nuri Hadžić
**Osman Nuri Hadžić** (Mostar, 28. juni 1869 – Beograd, 23. decembar 1937) bio je bošnjački intelektualac i pisac koji je krajem 19. i početkom 20. vijeka počeo djelovati među bosanskim muslimanima.

## Biografija 
Mekteb, ruždiju i medresu Hadžić je završio u svom rodnom Mostaru, a šerijatsku sudačku školu u Sarajevu, nakon čega se upisao na pravo u Beču a diplomirao je u Zagrebu.

Počeo je pisati vrlo rano, i to u zajednici sa svojim dobrim prijateljem Ivanom Miličevićem objavljujući veliki broj pripovjedaka po raznim književnim časopisima (njihovi radovi su objavljivani pod pseudonimom Aziz Osman). Hadžić se mnogo bavio i kulturnom historijom, vjersko-prosvjetnim pitanjima i polemikom. Kao izvrstan poznavalac mnogih pitanja postigao je na tom polju zapažen uspjeh. Naročito mu je značajno djelo Muhamed a.s. i Kur'an - kulturna historija Islama.

Zajedno sa Safvet-begom Bašagićem i Edhemom Mulabdićem pokreće list Behar 1. maja 1900, čija je kulturna uloga u životu Bošnjaka bila neosporno značajna.

Službovao je u Okružnom sudu u Sarajevu, a poslije toga stalno boravi u Sarajevu sve do prvog svijetskog rata i tu istovremeno radi u Zemaljskoj vladi i Šerijatskoj sudačkoj školi, kao profesor i jedno vrijeme kao upravnik škole.

Za vrijeme rata je kotarski predstojnik u Bosanskoj Dubici a zatim u Banjoj Luci. Poslije rata bio je niz godina viši upravni činovnik, da kao član Državnog savjeta u Kraljevini ”SHS” umire u šezdesetosmoj godini života u Beogradu.

## Reference 
## Djela 
* "Islam i kultura", Zagreb 1894.
* "Muslimansko pitanje u Bosni i Hercegovini", Zagreb 1902.
* "Muhamed a.s. i Kuran", Beograd 1931.
* "Borba muslimana za vjersko-prosvjetnu autonomiju",
* "Pripovjesti iz Bosne i Pripovjesti",
* "Na pragu novoga doba", Naklada "Matice Hrvatske", Zagreb,1896.
* "Bez nade",
* "Bez svrhe",

Kategorija:Rođeni 1869.
Kategorija:Umrli 1937.
Hadžić, Osman Nuri
Hadžić, Osman Nuri
Ademir Kenović

**Ademir Kenović** (rođen 14. septembra 1950) jest bosanskohercegovački režiser i producent, rođen u Sarajevu 1950. godine. Studirao je na Univerzitetu u Sarajevu, gdje je i diplomirao 1969. godine. Studirao je film, englesku književnost i umjetnost na Denison univerzitetu u Ohaju. Godine 1989. postavljen je za profesora na Akademiji scenskih umjetnosti u Sarajevu.
Kenović je tokom ratnih godina snimio preko 50 dokumentarnih filmova, sarajevski vizualni dnevnik, te seriju dokumentarnih zapisa ¨Ulica pod opsadom¨. Snima igrane filmove i prosvjetne filmove za domaće TV stanice.

## Filmografija 
### Režiser 
* *Ovo malo duše* (1986)
* *Kuduz* (1989)
* *Čovjek, Bog, Monstrum* (1994)
* *Savršeni krug* (1997)
* *Tajni prolaz* (2004)

### Producent 
* *Gori vatra* (2003)
* *Ljeto u zlatnoj dolini* (2003)
* *Kod amidže Idriza* (2004)

## Nagrade 
* 1990 – Šestoaprilska nagrada grada Sarajeva;

## Također pogledajte 
*Film
*Spisak režisera

## Reference 
## Vanjski linkovi 
*

Kategorija:Bosanskohercegovački režiseri
Kategorija:Rođeni 1950.
Kategorija:Biografije, Sarajevo
Kategorija:Dobitnici Šestoaprilske nagrade
Kategorija:Bosanskohercegovački filmski producenti
Kategorija:Dobitnici Nagrade "Ivica Matić"
Kategorija:Živi ljudi
Brčko distrikt

mini|280px|desno|Mapa Brčko distrikta
**Brčko distrikt** je administrativna jedinica Bosne i Hercegovine. Distrikt se nalazi u sjeveroistočnom dijelu Bosne i  Hercegovine i pod međunarodnom je upravom. Sjedište distrikta je grad Brčko.

Brčko distrikt je službeno osnovan 8. marta 2000, godinu nakon međunarodne arbitracije za Brčko i formiran na cijeloj teritoriji bivše općine Brčko. Tokom rata u Bosni i Hercegovini oko 48% teritorije općine, kao i sam grad Brčko, bilo je pod kontrolom Vojske Republike Srpske, a ostatak pod kontrolom Armije Republike Bosne i Hercegovine.

## Stanovništvo 

Datoteka:Brcko - Etnicki sastav po naseljima 2013.gif|Etnički sastav po naseljima 2013.
Datoteka:Brcko - Udeo Bosnjaka po naseljima 2013.gif|Udio Bošnjaka po naseljima 2013.
Datoteka:Brcko - Udeo Hrvata po naseljima 2013.gif|Udio Hrvata po naseljima 2013.
Datoteka:Brcko - Udeo Srba po naseljima 2013.gif|Udio Srba po naseljima 2013.

### Prirodni priraštaj 
## Ekonomija 
Zbog svog geografskog položaja, distrikt ima velike ekonomske uvjete u poljoprivrednoj i prehrambenoj industriji te trgovini, pogotovo zato što posjeduje najveću tržnicu u ovom dijelu Evrope – "Arizonu".
Mnoge velike državne fabrike prošle su fazu privatizacije, a paralelno s tim povećava se broj privatnih preduzeća. Upravo zbog svog položaja, distrikt Brčko, osim tradicionalnog lovnog, ima dobre mogućnosti za razvijanje kongresnog i seoskog turizma. U distriktu Brčko, od njegovog osnivanja do danas, usvojeno je više od 100 vlastitih zakona, koji pomažu građanima da lakše izgrade sredinu koja će biti ponos cijeloj državi, stvaraju pogodnosti za ulazak zdravih stranih investicija i ideja, a ti zakoni postaju i modeli za entitete u BiH.

U distriktu je i jedina riječna luka u državi.

## Obrazovanje 
Osnovno obrazovanje je devetogodišnje, obavezno i besplatno u distriktu Brčko, koji ima 16 osnovnih škola, 5 srednjih i Ekonomski fakultet. Sloboda izražavanja građana i javnost rada je zajamčena.

## Kultura 
Distrikt ima javni medij u instituciji *J.P. Radio Brčko*. Na području Brčko distrikta djeluju privatni mediji RTV Hit, Obiteljski radio Valentino, Radio bet Frattelo, Posavina tv, te nekoliko web portala i stranica.
U distriktu su aktivna i tri nacionalna kulturna društva – "Prosvjeta", "Preporod" i "Napredak".

Brčko je poznato po svojima pozorišnim susretima koji se redovito održavaju svake godine prvog tjedna u mjesecu studenom.

## Također pogledajte 
* Bosna i Hercegovina
* Administrativna podjela Bosne i Hercegovine
* Federacija Bosne i Hercegovine
* Republika Srpska

## Napomene 
## Reference 
## Vanjski linkovi 
*Zvanični sajt Vlade distrikta Brčko
*Zvanični sajt Skupštine distrikta Brčko

Kategorija:Administrativna podjela Bosne i Hercegovine
Bosanski pogledi

**Bosanski pogledi**, emigrantski časopis koji je pokrenuo liberalni bošnjački disident Adil Zulfikarpašić u Beču 1960-ih godina. Pored Zulfikarpašića, u kreiranju lista učestvovali su i Smail Balić, Teufik Veladžić, Haris ef. Korkut, Izet Serdarević, Bećir Tanović i mnogi drugi iz bošnjačke političke emigracije. Ovaj se list, za razliku od mnogih srpskih i hrvatskih emigrantskih glasila, držao demokratskog kursa i kontinuirano promovirao ideju povratka bošnjačkog nacionalnog identiteta. U Jugoslaviji se u tom vremenu vodila složena i rizična kulturno-politička borba da se Bošnjacima konačno omogući da se nacionalno odrede, makar i pod vjerskim imenom, sa velikim početnim slovom (Muslimani). Bosanski pogledi i ljudi okupljeni oko lista su cijelo vrijeme zagovarali bošnjaštvo, kao stvarnu i jedinu nacionalnu identifikaciju bosanskih muslimana.

Početkom 1990-ih, list je doživio svoje bosansko izdanje ali je zbog neslaganja u redakciji ukinut septembra 1991.godine.

Kategorija:Časopisi u Austriji
Kategorija:Časopisi osnovani 1960.
Kategorija:Časopisi prestali sa izlaženjem 1991.
Muslimanska narodna organizacija

**Muslimanska Narodna Organizacija** (*MNO*) je prva bošnjačka politička stranka formirana 3. decembra 1906. koju je vodio Egzekutivni odbor na čelu sa Ali-begom Firdusom. Stranka je imala i svoje glasilo, Musavat (Jedinstvo).

U svom programu MNO je na prvom mjestu zahtijevala muslimansku vjersku i vakufsko-mearifsku autonomiju i političku, tj. državnopravnu autonomiju. MNO je uživala podršku ogromne većine svih slojeva muslimanskog stanovništva, mada su njeno rukovodstvo činili uglavnom imućni zemljoposjednici. Njihov agrarni program u osnovi sadrži zahtjev da se seljak oslobodi svog kmetskog prava i time pretvori u običnog najamnog radnika ili zakupca na veleposjedu.

## Također pogledajte 
* Bosanski sabor
* Srpska narodna organizacija

Kategorija:Političke stranke u Austro-Ugarskoj
*
Kategorija:Političke stranke osnovane 1906.
Kategorija:Bivše političke stranke u Bosni i Hercegovini
Kategorija:Bošnjačke nacionalističke stranke
Kategorija:Bošnjačke političke stranke
Kategorija:Bošnjačke političke stranke u Bosni i Hercegovini
Kategorija:Islamske političke stranke
Giovanni Boccaccio

**Giovanni Boccaccio** (fon. *Đovani Bokačo*; 1313 – 21. decembar 1375) italijanski je pisac i pjesnik. Jedan od najznačajnijih predstavnika humanizma i renesanse. Humanist, te tvorac renesanse novelistike. Također je prijatelj svog savremenika Petrarke. Autor je mnogih djela, među kojim je svakako najpoznatije Dekameron; zbornik od 100 novela. Boccaccio je uživao veliki ugled i bio je cijenjen kod svojih sugrađana te mu je komuna povjeravala različita putovanja u svojstvu poklisara u Ravenu, Rim, Avignon i drugdje.

## Bibliografija 
* Il filocolo (1336–1338)
* Il filostrato (1335)
* Teseida (1339–1341)
* Commedia delle Ninfe fiorentine (1341–1342)
* L'amorosa visione (1342)
* Elegia di Madonna Fiammetta eller Fiammetta amorosa (1343–1344)
* Decamerone (1348–1353)

## Vanjski linkovi 
* https://kids.britannica.com/students/article/Giovanni-Boccaccio/273268

## Reference 
Kategorija:Rođeni 1313.
Kategorija:Umrli 1375.
Kategorija:Italijanski pisci
Kategorija:Italijanski pjesnici
Kevlar

mini|Zlatnožuta aramid vlakna (Kevlar).**Kevlar** je vrsta jako otpornog sintetičkog vlakna (fibera), otkriven 1960-ih godina u kompaniji DuPont. Ovaj materijal je pet puta izdržljiviji od metala i dobro podnosi visoke temperature. Zbog svoje hemijske strukture Kevlar je veoma lagan pa se zbog toga koristi u prozvodnji dijelova aviona, svemirskih raketa i satelita, kao i bolida Formule 1. Zbog svoje izdržljivosti, Kevlar se također koristi i u proizvodnji pancirnih košulja.
Dva naučnika iz kompanije DuPont za čije ime se veže otkriće Kevlara su Stephanie Kwolek i Herbert Blades.

## Reference 
## Vanjski linkovi
* Kevlar početna stranica
* Aramidi
* Kevlar - rječnik dizajna. Ilustrovani članak o Kevlaru
* Matweb material properties of Kevlar
* 
* Kevlar 
* Synthesis of Kevlar
* Aberfeldy Footbridge over the River Tay 
* Kevlar at Plastics Wiki

Kategorija:Vlakna
Kategorija:Američki izumi
Republika

**Republika** je vrsta vladavine države gdje vođa države nije monarh. Riječ potiče od latinskog izraza "res publica", ili "opće dobro" ili u nekim slučajevima znači "republika", i sugerira da je vlasnik i vođa države sam narod. Pojam demokratije, međutim, nije implicitno povezan za republiku. Republikanski oblik vlasti može sadržavati ograničenu demokratiju, gdje takve moći pripadaju samo jednom djelu naroda. U nekim slučajevima, republika može biti diktatorska ili totalitarna država. Pojam također može uključivati predstavničke demokratije.

Vladar dolazi na funkciju izborom od strane građana ili parlamenta. Monteskje razlikuje demokratsku republiku (suverenost pripada čitavom narodu) i aristokratsku republiku (suverenost ima dio naroda).

U 2017. godini, 159 od 206 suverenih država koriste naziv "republika" kao dio svog službenog naziva iako nisu sve republike u smislu načina izbora vladajuće garniture a niti se termin *republika* koristi kod svih država koje su u stvari republike po obliku vladavine.

## Također vidjeti 
* Commonwealth
* Demokratija

## Reference 
Kategorija:Državna uređenja
Kategorija:Oblici vladavine
Kategorija:Politika
Mahmoud Abbas

**Mahmoud Abbas** () ili *Abu Mazen* (), (rođen 15. novembra 1935.) je palestinski političar koji je predsjednik Države Palestine i Palestinske nacionalne vlasti (PNA). Bio je predsjedavajući Palestinske oslobodilačke organizacije (PLO) od 2004, predsjednik PNA od januara 2005. i predsjednik Države Palestine od maja 2005. Abbas je također član Fataha, a za predsjednika je izabran 2009. godine.

Abbas je izabran 9. januara 2005. da služi kao predsjednik Palestinske nacionalne vlasti do 15. januara 2009, ali je produžio svoj mandat do sljedećih izbora 2010, pozivajući se na Ustav PLO-a, a 16. decembra 2009. izglasao ga je na neodređeno vrijeme od strane Centralnog vijeća PLO-a. Kao rezultat toga, Fatahov glavni rival, Hamas, prvobitno je najavio da neće priznati produženje Abbasa zakonitim predsjednikom. Bez obzira na to, Abbas je međunarodno priznat u svojoj poziciji(ima), a Hamas i Fatah su vodili brojne pregovore u narednim godinama, koji su doveli do sporazuma u aprilu 2014. za Vladu jedinstva (koja je trajala do oktobra 2016.) i do priznavanja njegove kancelarije od Hamasa. Abbas je također izabran za predsjednika Države Palestine od Centralnog vijeća PLO-a 23. novembra 2008.  na toj funkciji koju je nezvanično obnašao od 8. maja 2005.

Bio je prvi premijer Palestinske uprave od marta do septembra 2003. Prije nego što je imenovan za premijera, Abbas je vodio Odjel za pregovore PLO-a. Bio je predmet i kritika i kontroverzi, budući da je optužen za korupciju, kao i za iskrivljavanje jevrejske historije i poricanje holokausta.

## Reference 
## Dodatna literatura 
* *Encyclopedia of World Biography: Supplement #27* (Thomson-Gale, 2007) pp.&nbsp;1–3.

## Vanjski linkovi
*

Kategorija:Rođeni 1935.
Kategorija:Živi ljudi
Kategorija:Biografije, Safed
Kategorija:Palestinski političari
Kategorija:Palestinski predsjednici
Kraljevo

**Kraljevo** je grad i središte istoimene općine u središnjem dijelu Srbije, na ušću Ibra u Zapadnu Moravu. Okruženo je vijencima šumadijskih planina i planina kopaoničke grupe, što uslovljava klimatske uslove na granici umjereno-kontinentalne i kontinentalne klime. Značajan je kulturni, prosvjetni i turistički centar ovog dijela zemlje. U njemu su smješteni muzej, arhiv, zavod za zaštitu spomenika kulture, biblioteka, pozorište, udruženja književnika i likovnih umjetnika i brojna kulturno-umjetnička društva. Grad ima 65.142 stanovnika (popis 2002), a cijela općina broji 121.707 (2002).

Grad je prije nosio imena Rudo Polje, Karanovac i Rankovićevo.

## Galerija

Arhiv u Kraljevu 1.jpg|Arhiv u Kraljevu
Reka Ibar, Kraljevo.jpg|Rijeka Ibar, Kraljevo
Gradski park u Kraljevu.jpg|Gradski park, Kraljevo
Hram Svetog Save u Kraljevu 01.jpg|Crkva Svetog Save, Kraljevo
Hram Svetog Save u Kraljevu - unutrašnjost 02.jpg|Unutrašnjost crkve Svetog Save, Kraljevo
Spomenik srpskom vojniku u Kraljevu 1.jpg|Spomenik srpskom vojniku, Kraljevo

## Vanjski linkovi 
* Službena stranica

Kategorija:Gradovi u Srbiji
*
Kategorija:Gradovi u Raškom okrugu
Kategorija:Gradovi Šumadije i zapadne Srbije
Parlamentarna skupština Bosne i Hercegovine

**Parlamentarna skupština Bosne i Hercegovine** jest najviše zakonodavno tijelo Bosne i Hercegovine. Sastoji se od dva doma: Doma naroda sa 15 delegata i Zastupničkog doma sa 42 zastupnika.

## Historija
Ustanovljena je Općim okvirnim sporazumom za mir u Bosni i Hercegovini (poznatijim kao Dejtonski sporazum), parafiranim u Daytonu (Ohio, SAD), a svečano potpisanim 14. decembra 1995. u Parizu. Aneks 4. Sporazuma je Ustav Bosne i Hercegovine kojim je utvrđeno da je Parlamentarna skupština najviši zakonodavni organ države, sa dvodomnom strukturom.

Posljednja sjednica Skupštine Republike Bosne i Hercegovine bila je 27. augusta 1996, a prvi poslijeratni opći izbori održani su 13. i 14. septembra 1996, u skladu s Aneksom 3. sporazuma. Nakon održanih izbora i početka zasijedanja prvog saziva 3. januara 1997, Parlamentarna skupština službeno zamjenjuje Skupštinu Republike Bosne i Hercegovine te ponovo postaje najviše zakonodavno tijelo cijele države.

Prva tri saziva Parlamentarne skupštine birana su svake dvije godine da bi od 2002. izbori za zastupnike bili održavani svake četiri godine. Sjednice prvog saziva održavane su u Zemaljskom muzeju i zgradi Elektrotehničkog fakulteta u Lukavici, a od 26. novembra 1998. zasjedanja su se počela održavati u parlamentarnoj zgradi na Marindvoru u Sarajevu (što je i zvanično sjedište ove institucije). Trenutni saziv delegata (poslije izbora 2022) ujedno je i deveti saziv u ovom formatu od 1996. Važnu ulogu u radu Parlamentarne skupštine Bosne i Hercegovine imao je Ured visokog predstavnika

Na čelu Doma naroda je predsjedavajući s dva zamjenika i oni čine kolegij. Oni ne mogu biti iz istog konstitutivnog naroda i rotiraju se svakih osam mjeseci u periodu od četiri godine.

#### Trenutni sastav
## Komisije 
Komisije imaju veoma važnu ulogu i doprinose racionalnijem i efikasnijem radu domova. Ukupno ima 16 komisija, od kojih su sedam stalne komisije Zastupničkog doma, tri stalne komisije Doma naroda i šest zajedničkih. Svaki dom može, na prijedlog zastupnika, odnosno delegata ili kluba, osnovati privremene komisije doma ili, na prijedlog drugog doma, privremene zajedničke komisije za realizaciju ili pripremanje određenog akta ili pitanja, kao i istražne komisije.
centar|bez_okvira|574x574piksel|Organizaciona shema komisija Parlamentarne skupštine BiH.

## Također pogledajte
*Politika Bosne i Hercegovine
*Zastupnički dom Parlamentarne skupštine Bosne i Hercegovine
*Dom naroda Parlamentarne skupštine Bosne i Hercegovine
*Parlament Federacije Bosne i Hercegovine
*Narodna skupština Republike Srpske
*Skupština Brčko distrikta
*Prethodna zakonodavna tijela:
**Bosanski stanak (1354–1463)
**Bosanski sabor (1878–1918)
**ZAVNOBiH (1943–1945)
**Narodna skupština BiH (1945–1963)
**Skupština SR BiH (1963–1992)
**Skupština Republike BiH (1992–1996)

## Reference
## Vanjski linkovi
* 

Kategorija:Institucije Bosne i Hercegovine
*
Bosna i Hercegovina
Bosna i Hercegovina
Kategorija:Državne institucije
Meira Smailović

**Meira Smailović** je diplomirala klavir na Muzičkoj akademiji u Sarajevu 1972. god. u klasi prof. Marijana Fellera, a kasnije se usavršavala na Muzičkoj akademiji u Ljubljani kod Hilde Horak i u Parizu u klasi prof. Monique Dechcussess. Koncertirala je na prostorima bivše Jugoslavije i u mnogim evropskim zemljama.

U svojoj dugogodišnjoj pedagoškoj karijeri (prof. na Srednjoj muzičkoj školi u Sarajevu) je na put izvela veliki broj talentiranih pijanista koji su osvajali najveće nagrade na republičkim i saveznim takmičenjima. Njeni učenici bili su: Slavenka Čubelić, Denis Gavrić, Saša Toperić, Tina Kordić i drugi.

Živi i radi u Ljubljani kao profesor klavira u Muzičkom ateljeu Tartini.

## Vanjski linkovi 
* http://tartini.si/Zaposleni/Meira-Smailovic.html 
* http://www.city.ba/en/pulse/932-festival-music-on-the-wire-in-the-house-of-armed-forces
* https://web.archive.org/web/20110716024250/http://www.coloradocollege.edu/Publications/NewsReleases/MayReleases/SashaToperich.html
* https://web.archive.org/web/20090108184522/http://www.glasbenik.net/glasba_post3185.html
* http://www.dnevnik.si/tiskane_izdaje/dnevnik/237383

Kategorija:Biografije, Sarajevo
Kategorija:Bosanskohercegovački pijanisti
Leif Ericsson

desno|mini|Kip Lajfa Eriksona, Saint Paul, Minnesota
**Leif Ericsson** (Lajf Erikson), (staro islandski: Leifr Eiriksson) je bio viking, sin Erika Crvenog (Eirikr Rauði), norveški razbojnik i sin Forvaldra Asvaldsona, koji je također bio norveški razbojnik. Majka mu je bila Fjoðhildr. Njegov otac je uspostavio dvije norveške kolonije, zapadno naselje i istočno naselje na Grenlandu, zemlju koju je on sam imenovao.

Tokom boravka u Norveškoj, Lajf je prešao na kršćanstvo (kao mnogi Norvežani iz tih doba). Kada se vratio u Grenland, kupio je brod Bjarnia Herjolfsona i krenuo je da nađe zemlju koju je Bjarni ranije otkrio.

Prema predanju Grenlanđana, Lajf je počeo da prati Bjarnijev put oko 1000. godine. Prvu zemlju koju je otkrio, bila je "pokrivena ravnim kamenjima" i zato ju je Erikson nazvao "Helluland" (zemlja ravnog kamenja). Ovo je vjerovatno današnje Baffinovo ostrvo. Nakon toga je stigao do zemlje koja je bila ravna i šumovita sa bijelim pjeskovitim obalama i nazvao ju je "Markland" (šumska zemlja). Smatra se da je to danas Labrador. Sljedeći put kad su našli zemlju, Lajf i njegova posada su se iskrcali i izgradili nekoliko kuća. Smatrali su da je zemlja bila lijepa: bilo je mnogo lososa u rijeci, klima je bila blaga sa malo mraza tokom zime, kad bi trava ostala zelena. Ostali su na ovom mjestu preko zime. Predanja spominju da je jedan član Lajfove posade, Tajrkir (možda Nijemac), našao grožđe. Lajf je zato ovu zemlju imenovao Vinland. Jedna druga teorija je da je "Vin" staro norveško ime za livadu, pa zato "Vinland".

Postoji rasprava o tačnom položaju Lajfovog Vinlanda. Mnogi vjeruju da je norveško naselje kod L'Anse au Meadous bila Lajfova kolonija, no mnogi smatraju da je to nemoguće, jer grožđe ne raste u tim krajevima. Lajf je bio oženjen sa "Forguni" i imao je dvoje braće i jednu sestru.

## Reference 
## Vanjski linkovi 
Hipotetski potret Lajfa Eriksona

Ericsson, Leif
Intermezzo (himna)

"**Intermezzo**" je naslov muzičke podloge nacionalne himne Bosne i Hercegovine. Muzička podloga nove himne usvojena je 10. februara 1998. zajedno sa novom zastavom. Usvojenu muzičku podlogu komponirao je Dušan Šestić.

## Konkurs za tekst himne 
Anonimni konkurs za izbor teksta za novu himnu je trajao od 20. juna 2008. do 1. oktobra 2008. Odabrani rad nosi nagradu od 30.000 KM.

Na konkurs je stiglo 339 tekstova. Nakon odabira nekoliko mogućih prijedloga, komisija je svoj konačni prijedlog proslijedila Vijeću ministara odnosno Parlamentarnoj skupštini BiH na usvajanje 20. februara 2009.

## Prijedlog za tekst himne 
Nakon primjedbi Vijeća ministara na sadržaj komisijskog prijedloga, autori dva najuspješnija prijedloga teksta, Dušan Šestić i Benjamin Isović, su izmijenili konačni prijedlog teksta nove himne. Tekst himne nije usvojen.

## Također pogledajte 
* Jedna si jedina

## Reference 
## Vanjski linkovi 
* Himna BiH - Intermezzo

Kategorija:Himne Evrope
Kategorija:Državne himne
Kategorija:Bosna i Hercegovina
Kategorija:Simboli Bosne i Hercegovine
Washington (savezna država)

je jedna od 50 američkih saveznih država. Nalazi se na pacifičkom sjeverozapadu Sjedinjenih Američkih Država i izlazi na Tihi Okean. Graniči sjeverno sa Britanskom Kolumbijom, istočno sa saveznom državom Idaho i južno sa saveznom državom Oregon. Washington je dobio naziv po prvom predsjedniku Sjedinjenih Američkih Država, Georgeu Washingtonu. Današnji dijelovi države su bili zapadni dijelovi teritorije Washington, koju je predala Britanija 1846. godine Oregonskim dogovorom kako bi riješila problem oko granica Oregona. Postao je 42. savezna država 1889. godine.

Washington je 18. po veličini i 13. po naseljenosti od 50 saveznih država. Otprilike 60% stanovnika savezne države živi u metropolitanskom području grada Seattle koji je centar transporta, poslova i industrije zajedno sa regionom Puget Sound, koji je uska prevlaka blizu Tihog okeana i sastoji se od velikog broja otoka, fjordova i zaliva kojih su izdubili glečeri. Ostatak države se sastoji od prašuma zapadno, planina u zapadnom, centralnom, sjeveroistočnom i jugoistočnom dijelu države i polusušnih sliva u istočnom, centralnom i južnom dijelu savezne države. Nakon Kalifornije, Washington je drugi po broju stanovnika na zapadnoj obali i cijelom zapadnom regionu Sjedinjenih Američkih Država.

Washington je vodeći proizvođač drva. Samo geografska lokacija savezne države omogućava rad sa jelama, kokutom, bijelim i drugim vrstama bora, smrekom, arišem i kedrom. Takođe je najveći proizvođač jabuka, hmelja, krušaka, malina, ulja zelene nane i trešanja te se nalazi na visokom mjestu po pitanju proizvodnje kajsija, špargli, graška, grožđa i krompira. Stoka, kao i hrana za stoku sačinjavaju važan dio u ukupnoj ekonomiji poljoprivredne industrije u Washingtonu kao i komercijalno pecanje lososa, halibuta i ostalih riba.

Industrije Washingtona se sastoje od proizvodnje aviona i raketa, brodova i ostale transportne opreme, prevoza klada, prerade hrane, metala i metalnih proizvoda, rada sa hemikalijama i mašinama. Washington ima preko 1,000 brana uključujući Grand Coulee branu, izgrađenu u svrhu navodnjavanja, proizvodnje električne energije, odbrane od poplava i skladištenja vode.

Washington treba razlikovati od Washington, Distrikta Kolumbije (*Washington, District of Columbia*), koji je glavni grad Sjedinjenih Američkih Država. Glavni grad savezne države Washington je Olympia ali je najveći grad Seattle. Po cenzusu iz 2010. godine, Washington je imao približno 6,7 miliona stanovnika.

## Reference
Kategorija:Savezne države Sjedinjenih Američkih Država
*
Washington (višeznačnica)

**Washington** se najčešće odnosi na američkog predsjednika Georga Washingtona. Neki od ostalih ljudi čije je ime ili prezime također Washington jesu:
* Washington Irving
* George Washington Carver

**Washington** je i ime velikog broja geografskih jedinica, pretežno u Sjedinjenim Američkim Državama i Ujedinjenom Kraljevstu:

* U Sjedinjenim Američkim Državama:
** Savezna država Washington na sjeverozapadu SAD-a
** Washington, D.C., glavni grad SAD-a
** bilo koji od gradova zvanih Washington širom SAD-a
** bilo koja od planina zvanih Washington
** bilo koji od okruga zvanih Washington
* U Ujedinjenom Kraljevstvu:
** Grad na sjeveru Engleske
** Selo u West Sussexu
Tony Blair

**Anthony Charles Lynton Blair** (Edinburgh, 6. maj 1953.) britanski je političar i bivši britanski premijer.

## Biografija
Tony Blair rođen je u Edinburghu u Škotskoj kao drugo dijete svojih roditelja koji su neko vrijeme provelu u Australiji, odnosno u Adelaideu gdje je otac radio kao profesor prava na Sveučilištu u Adelaideu. Njegova porodica se vrlo brzo vratila u Englesku gdje je otac Blaira nastavio raditi kao profesor na Sveučilištu u Durhamu, gdje je Blair proveo ostatak svog djetinjstva. Svoje školovanje odradio je na najboljim školama, a nastavio na visoko cijenjenom sveučilištu Oxfordu gdje je uspio diplomirati s počastima.

Pripada Laburističkoj stranci i bio je veliki protivnik Margaret Thatcher i uopće Konzervativne stranke. Naime, laburisti tradicionalno podržavaju radničku klasu, dok konzervativci podržavaju srednju i višu klasu. Također, on je veliki saveznik američkog predsjednika George W. Busha i SAD-a uopće (što je i opća politika svih premijera Velike Britanije). 2003. odlučio je pridružiti se SAD-u u "traženju" oružja za masovno uništenje u Iraku, iako su se u martu 2003. u Londonu održali najveći protesti u historiji Velike Britanije.

Njegova politika u vezi s EU bila je postepena integracija (u monetarnoj politici), odnosno zalagao se za uvođenje eura, ali i za usvajanje Ustava EU. Protivio se referendumu u oba slučaja jer su postojale velike šanse da Britanci neće podržati euro ili Ustav (pod velikim utjecajem konzervativaca).

21. decembra 2007. Blair je prešao na katoličanstvo, vjeru svoje supruge Cherie i njihovo četvero djece.

## Reference
## Vanjski linkovi
*

Kategorija:Rođeni 1953.
Kategorija:Živi ljudi
Kategorija:Britanski političari
Kosmologija

[mini|Osim nekoliko zvijezda u prvom planu (koje su sjajne i lako prepoznatljive jer samo one imaju [Difrakcijski šiljci|difrakcijske šiljke), svaka čestica svjetlosti na kompozitnoj fotografiji je pojedinačna galaksija, neke od njih stare čak 13,2 milijarde godina; procjenjuje se da vidljivi svemir sadrži više od 2 triliona galaksija. Iz Hubble eXtreme Deep Field-a.]]
**Kosmologija** je nauka koja se bavi makrostrukturom i historijom svemira. Dijelom se odnosi na stvari koje se odnose na njegovo porijeklo i evoluciju. Usko je povezana s astronomijom, filozofijom i religijom.

## Fizička kosmologija 
*Veliki prasak
**Friedmann-Lemaître-Robertson-Walker-ova metrika
**Oblik Svemira prema teoriji Velikog praska
*Kosmološki princip
*Hubbleov zakon
**Konformalna udaljenost
*Kosmičko mikrovalno pozadinsko zračenje (KMPZ)
**Kosmička varijansa
*Nukleosinteza Velikog praska
*Formacija i evolucija galaktika
*Kosmička varijacija
*Makrostruktura Svemira
*Tamna tvar
*Tamna energija
*Kosmička inflacija
*Topološki defekti
*Konačna sudbina Svemira
Zbog ekstremnih uslova za koje se vjeruje da su bili prisutni tokom prvih minuta kosmičke prošlosti, kosmolozi često sarađuju sa naučnicima iz srodnih naučnih oblasti poput fizike čestica.

### Nestandardna fizikalna kosmologija 
*Plazmatska kosmologija
*Izvan standardnog modela Velikog praska
*Teorija stabilnog stanja

### Filozofska kosmologija 
*Predsokratski filozofi
*Antropski princip

### Religijska kosmologija 
*Kreacionizam
*Inteligentni dizajn
*Kosmogonija

## Također pogledajte 
* Spisak astronoma
* Tao

## Reference 
## Vanjski linkovi 
* 


Kategorija:Fizička kosmologija
Zakonodavna vlast

**Zakonodavna vlast** je jedan od tri nivoa vlasti. Glavni zadatak zakonodavne vlasti jeste donošenje zakona. U liberalnim demokratijama građani biraju svoje predstavnike u parlamentu (na izborima) i time im daju autoritet da glasaju za zakone u njihovo ime. Proces izglasavanja zakona zavisi od toga kakvo je parlamentarno uređenje neke države. U liberalnim demokratijama imamo dvodomne i jednodomne parlamente. U dvodomne parlamente spada i Bosna i Hercegovina (Dom Naroda i Zastupnički Dom), međutim u političkoj praksi kao primjer dvodomnih parlamenata najčešće se uzimaju američki Kongres (Congress) i britanski Vestminster (Westminster).

Američki Kongres se sastoji iz Doma Predstavnika (The House of Representatives) i Senata. Britanski Vestminster se sastoji iz Doma Naroda/Običnih (The House of Commons) i Doma Lordova (The House of Lords). Za razliku od SAD-a Velika Britanija je u dilemi sa svojom demokratijom. Naime, V.B. se često uzima za primjer demokratičnosti, međutim, ako analiziramo britanski politički sistem vidjet ćemo da Britanija ima mnogo toga ne demokratskog. Jedna od tih mnogih stvari je i dio zakonodavne vlasti- Dom Lordova. Dom Lordova, kao što samo ime kaže je aristokratska udruga, tu zasjedaju Lordovi- manjina u Britaniji. Problem je bio u tome što su Lordovi mogli da ulože veto na bilo koji zakon koji bi donio Dom Naroda. Zakon koji se predlaže u Domu Naroda mora proći veliku proceduru prije nego što se prihvatati (prijedlog, prvo čitanje, drugo čitanje, treće čitanje....). Dom Lordova ulaganjem veta je mogao za nekoliko sekundi zauvijek skinuti taj zakon sa dnevnog reda. Naravno, ovo nije imalo nikakve veze sa demokratijom (zastupnici u Domu Naroda su izabrani na izborima, dok mjesto u Domu Lordova je nasljedno), tako da je došlo do izmjena u britanskom parlamentarnom sistemu. Veto je izuzet. Sada kada zakon dođe u Dom Lordova (to je jedna od tačaka u onoj proceduri), Lordovi mogu zakon vratiti u Dom Naroda sa prijedlozima za neke ispravke. Zakon mogu vračati tri puta u Dom Naroda (sva tri puta Dom Naroda te zahtjeve može odbiti, iako većinom se prijedlozi prihvate i zakon se malo izmijeni), ali nakon ta tri puta zakon ide direktno kraljici na potpisivanje. Kraljica/kralj u ovom svemu ima simboličnu ulogu a to je samo potpisivanje donešenog zakona. Ona/on ne može taj zakon odbiti. Posljednja kraljica koja je to učinila bila je kraljica Ana sredinom 18st.

Na donošenje zakona mnogi mogu uticati pored samih predstavnika u parlamentu. To su tzv. lobisti. Naime, u političkom životu svake liberalne demokratije (u teoriji to je i BiH) grupe za pritisak (pressure groups) imaju veliki uticaj na donošenje zakona. Bosna i Hercegovina je u specifičnom položaju. U BiH Visoki Predstavnik međunarodne zajednice može poništiti zakon koji je već usvojen, može natjerati zastupnike da usvoje neki zakon ili može on lično automatski usvojiti neki zakon.

## Također pogledajte
*Parlamentarni sistem

## Reference
Kategorija:Politika
Grupe za pritisak

**Grupe za pritisak** (pressure groups) ili interesne grupe su grupe (nevladine organizacije) koje ne žele da postanu vlada već žele da utječu na vladu-zastupnike (u donošenju odluka itd.)Postoje dvije vrste grupa za pritisak: promotivne (cause groups) i protektive (promotional groups) grupe.

**Protektivne grupe** su grupe koje se bore za samo jedan segment društva. To mogu biti udruge doktora ili udruge profesora ili udruge ratnih vojnih invalida itd. Članstvo u te grupe je rezervisano samo za pripadnike tih grupa. Ove grupe su najčešće insajderi.

**Promotivne grupe**, kao što sam naziv kaže, bore se za promociju nekog većeg cilja. Oni ne promovišu interese samo jednog segmenta društva nego čovječanstva u cjelini. Takve grupe su npr: Greenpeace, Friends of the Earth itd. Ovo su ekološke grupe koje se bore za korist svih ljudi na planeti. Njihovo članstvo je otvoreno za sve ljude svih uzrasta i radi toga su mnogo brojnije of protektivnih grupa-Kraljevska udruga za očuvanje ptica (The Royal Society for the protection of birds) je najveća interesna grupa sa oko milion članova (to je više od članova sve tri britanske nacionalne stranke zajedno). Ove grupe su najčešće autsajderi.

Nekada je teško otkriti razliku između ove dvije vrste grupa zato što ponekad one čine stvari koje su karakteristične za druge grupe. Naprimjer BMA (British Medical Association-Britanska medicinska udruga) u posljednje vrijeme podržava akciju protiv pušenja koja je u krist svih ljudi a ne samo doktora. Slično tome BDA (Britich Dental Association- Britanska zubarska udruga) podržava fluorizaciju vode koja je ponovo u korist svih ljudi a ne samo stomatologa.

Nekada interesne grupe postanu političke stranke. Tako je u Velikoj Britaniji (a i drugim zemljama svijeta) ekološka udruga postala Green Party. Da bi razumjeli razlog za to morat ćemo pogledati razlike između interesnih grupa i političkih stranaka. Nekada političke stranke liče više na interesne grupe nego na stranke. Naprimjer stranka penzionera očito želi da unaprijedi život upravo tog segmenta društva ali često nemaju mnogo zastupnika u parlamentu pa više izgledaju na grupu nego na stranku. To su takozvani hibridi (između grupa i stranaka).

Glavni zadatak interesnih grupa je , kao što je već rečeno, da utiče na vladu. To one čine kroz svoje razne akcije- akcije interesnih grupa.

## Također pogledajte 
* Nevladina organizacija

Kategorija:Politika
Sudska vlast

**Sudska vlast** je jedna od tri grane vlasti. Posao sudske vlasti jeste da interpretira zakone koje je donijela legislativa (zakonodavna vlast). U liberalnim demokratijama sudska vlast treba da ima apsolutnu neovisna od ostalih grana vlasti. U SAD-u (kao najdemokratičnijoj zemlji na svijetu), sudska vlast je odvojena od ostale dvije i postoji u obliku Vrhovnog Suda (The Supreme Court). Neki teoretičari debatuju da izvršna vlast ima uticaja na američki Vrhovni Sud jer predsjednik lično bira sudije. Međutim, protuargumenti su da predsjednik ima pravo da bira sudiju tek kada jedan od njih umre (sudije u Vrhovnom Sudu SAD-a rade doživotno) i da nema pravo smjenjivati sudije koje rade.

Primjer gdje u liberalnoj demokratiji imamo mješanje nivoa vlasti je u Velikoj Britaniji. Naime, u vladi Velike Britanije, postoji mjesto za Lorda Savjetnika (Lord Chancelor), koji je ujedno i najstariji politički organ u Velikoj Britaniji (osnovan je prije 1000 godina). Problem je u tome što je on glavni u sudstvu (ima pravo da bira i otpušta sve sudije u V.B.), sjedi u parlamentu (zakonodavna vlast), i ima mjesto u vladi (izvršna vlast). Teorijski, on ima veću političku moć od premijera (ima i veću platu). Ovaj problem muči Britansku političku javnost već neko vrijeme. Velika Britanija kao jedna od prvih država liberalne demokratije sebi ne smije dopustiti to miješanje. Međutim, pošto su Britanci tradicionalisti postoje problemi (isto kao i sa Eurom). U posljednje vrijeme Toni Bler obećava da će ukinuti funkciju Lorda Savjetnika i da će na njegovo mjesto postaviti britanski Vrhovni Sud. Protu argumenti su: tradicija i veliki troškovi za izgradnju vrhovnog suda itd.
## Također pogledajte 
* Raspodjela vlasti
## Vanjski linkovi 
* https://web.archive.org/web/20110727230318/http://www.law.syr.edu/Pdfs/0Intro%20Court%20System.pdf

Kategorija:Politika
Kategorija:Pravo
*
Akcije interesnih grupa

Glavni zadatak interesnih grupa jeste da vrše pritisak na vladu da bi im vlada ispunila neke zahtjeve (izmjena zakona, dopuna zakona, izglasavanje zakova itd.). Jedan od načina jeste da grupe budu insajderi. Međutim, postoje također akcije interesnih grupa koje su ne formalne i koje su direktne. Postoje mnogi načini da grupe utječu na vladu a da ne budu insajderi.

1. **Protesti/Demonstracije**. Bilo koja grupa može izači na demonstracije i na taj način pokazati svoja mišljenja javnosti i vlasti. Jedna od najbrojnijih demonstracija u bliskoj prošlosti bila je u martu 2003 kada je u Londonu nekoliko miliona ljudi protestovalo britanskom ulasku u rat sa Irakom. Imamo i mnoge primjere protesta u BiH gdje su demonstranti zaustavljali saobračaj ili čak gađali jajima i kamenjem zgradu vlade (demonstracije penzionera u RS, krajem 2004 itd.). Ovdje također možemo ubrojati i proteste glađu kojih je također bilo jako mnogo u Bosni i Hercegovini.

2. **Reklame**. U bogatijim zemljama svijeta, grupe za pritisak često u novinama ili televiziji stavljaju reklame kojima promoviraju svoj cilj. U bosni i Hercegovini imamo primjer reklame borbe protiv nasilja nad ženama itd.

3. **Sankcije**. Nekada građani mogu svojim protestima blokirati čitavu državu. Primjer za to imamo u demonstracijama početkom ovog vijeka kada su britanci radi poskupljenja goriva blokirali sve pumpe u V.B. i time primorali vladu da smanji cijene.

4. **Direktni napadi**. Ovo je najbrojnija grupa i u nju se mogu ubrojati mnoge subkategorije. Ovdje imamo direktne napade na zastupnike ili na vladu (gađanje kamenjem ili jajima npr.). ALF (Animal Liberation Front- Front za oslobođenje životinja) u Britaniji baca bombe na laboratorije koje koriste životinje u eksperimentalne svrhe. Jedan pripadnik grupe Fathers for Rights (bore se da muškarci imaju slična prava kao i žene poslije razvoda) je ušao u britanski parlament i pogodio premijera Tonija Blera kondomom punog bijelog praha za kojeg se prvobitno mislilo da je antraks (kasnije se ispostavilo da je brašno). Također, imamo primjere kada se pripadnici ekoloških grupa lancima privežu za drveće da bi spriječili sječu. Također, tokom proširenja Londonskog aerodroma Heathrow ekolozi su iskopali tunele ispod zemljišta gdje se trebalo raditi i tu spavali danima, što je onemogućilo dalju gradnju.

Pored ovih imamo i mnoge druge primjere akcija koje preduzimaju grupe. mnoge od ovih akcija su uspješne,međutim, neke ,iako jako dobro organizovane, ne budu uspješne. Demonstracije u Londonu nisu spriječile britansko priključivanje SAD-u u ratu protiv Iraka.

## Reference 
## Vanjski linkovi 
Kategorija:Politika
Razlike između interesnih grupa i političkih stranaka

Nekada postoje dvojbe između toga šta su to interesne grupe (grupe za pritisak) a šta političke stranke.

#Prva razlika između njih je ta što interesne grupe ne žele da postanu vlast već žele da utječu na vlast, dok političke stranke žele da postanu vlast i učestvuju na izborima da bi bile izabrane.
#Interesne grupe često imaju samo jednu stvar (ideju/cilj) za koji se zalažu (to može biti ekologija ili zaštita životinja itd.) dok stranke obavezno imaju više stvari o kojima imaju oformljeno političko mišljenje (to imamo obrazovanje, kulturu, sport, zdravstvo, privredu i drugo).
#Interesne grupe imaju puno više članova nego političke stranke. primjer RSFPOB (kraljevsko udruženje za zaštitu ptica) u Britaniji ima više članova nego sve tri najveće britanske stranke zajedno.

Nekada interesne grupe postanu političke stranke. Tako je u Velikoj Britaniji (a i drugim zemljama svijeta) ekološka udruga postala Green Party. Nekada političke stranke liče više na interesne grupe nego na stranke. Na primjer stranka penzionera očito želi da unaprijedi život upravo tog segmenta društva ali često nemaju mnogo zastupnika u parlamentu pa više izgledaju na grupu nego na stranku. To su takozvani hibridi (između grupa i stranaka).

## Reference 
## Vanjski linkovi 
Kategorija:Politika
Izvršna vlast

**Izvršna vlast** provodi zakone koje je donijela zakonodavna vlast i interpretirala sudska vlast. U općem smislu, izvršnu vlast čini vlada. Zavisno od političkog sistema na čelu vlade može biti premijer (Velika Britanija i druge) ili predsjednik (SAD i druge). Neke države su hibridi, što znači da imaju i premijera i predsjednika (Francuska, BiH i druge). Bosna i Hercegovina je unikatna zemlja jer ima tri člana Predsjedništva (bošnjački, hrvatski i srpski predstavnik) i dva premijera (za Federaciju Bosne i Hercegovine i za Republiku Srpsku). Pored toga ima i Vijeće (Savjet) ministara sa predsjedavajućim Savjeta ministara na čelu. Osim toga Republika Srpska ima svoje ministre, dok svaki kanton (njih 10) u Federaciji BiH ima svoje ministre. To čini Bosnu i Hercegovinu jednom od zemalja sa najvećom administracijom na planeti u odnosu na broj stanovnika.

Ponovo, zavisno od političkog sistema zavisi i moć vlade. U SAD-u predsjednik nema nikakve veze sa zakonodavnom vlašću (Kongresom) ili sa sudskom vlašću (Vrhovnim Sudom). Neki teoretičari tvrde da pošto predsjednik bira sudije na Vrhovnom Sudu on ima utjecaj na njih. Međutim, ovo je riješeno time da predsjednik ima pravo da bira novog sudiju tek kada jedan od prijašnjih umre ili ode u penziju (sudije u Vrhovnom Sudu rade doživotno) i da nema pravo smjenjivati sudije koje rade. U Velikoj Britaniji situacija je drugačija. Vlada u Velikoj Britaniji ima direktan utjecaj na zakonodavnu vlast (Dom Naroda-The House of Commons) i na sudsku vlast (Dom Lordova- The House of Lords). Razlog tome je što u vladi premijera sjedi i Lord Savjernik (The Lord Chancelor). Čovjek koji drži tu poziciju radi u Domu Lordova (sudska vlast- ima pravo zapošljavati i smjenjivati sudije), sjedi u Domu Naroda (zakonodavna vlast) ali također ima mjesto i u kabinetu vlade (izvršna vlast). Ovaj politički organ (Lord Chancelor) je najstariji u Velikoj Britaniji (osnovan je prije 1000 godina), međutim njegova pozicija smeta liberalnoj demokratiji Velike Britanije. Radi toga u posljednje vrijeme laburistička stranka, zagovara ukidanje pozicije Lorda Savjetnika i izdvajanje sudija iz Doma Lordova koje bi stavio u Vrhovni Sud sličan onome u SAD-u.

## Također pogledajte 
* Ustav

Kategorija:Politika
Prstenova družina

**Prstenova družina** pojam je iz knjige Gospodar prstenova J.R.R.Tolkiena i označava grupu likova koji su nakon sastanka rasa kod vilenjaka Elronda u Rivendellu odlučili pomoći hobitu Frodu Bagginsu da uništi *Jedinstveni Prsten*. Ostali članovi Prstenove družine su hobiti Sam Gamgee, Meriadoc Brandybuck (Merry) i Peregrin Took (Pippin), čarobnjak Gandalf, ljudi Aragorn i Boromir, vilenjak Legolas Greenleaf i patuljak Gimli. Jedini član kojeg je družina izgubila tokom svog putovanja u zemlju Mordor je Boromir koji je poginuo u napadu orka kod Parth Galena. Družina se nakon toga razdvojila pa su Frodo i Sam otišli u Mordor, dok je ostatak družine učestvovao u bitkama rata za prsten.

## Reference 
## Vanjski linkovi 
Kategorija:Srednja zemlja